পৃথিবীতে সবচেয়ে মধুর ডাক মা, সবচেয়ে প্রিয় সম্পর্ক মা এবং সন্তানের। একমাত্র মা এবং সন্তানের সম্পর্কই পৃথিবীতে স্বার্থহীন ভাবে টিকে থাকে। সেই মা দিবস আজ। আন্তর্জাতিক মা দিবস। স্রষ্টার পরেই মাকে স্থান দেওয়া হয়েছে। পৃথিবীর সকল ধর্ম মায়ের পায়ের নীচে বেহেস্তের বা স্বর্গের অবস্থানকে নির্ধারণ করে দিয়েছে, মাকে করেছে আরো মহান। নিজে না খেয়ে, নিজের সুবিধা অসুবিধাকে উপেক্ষা করে সন্তানের কল্যান কামনায় নিজেকে উজার করে দেন যে মা, সেই মাকে সন্মান দেখানোর অভিপ্রায়ে সারা পৃথিবীতে একটি দিন উৎসর্গ করেছে বিশ্ববাসী।